31988R3994
L 354/24
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EИО) № 3994/88 НА КОМИСИЯТА
от 21 декември 1988 година
за изменение на Регламент (EИО) № 890/78 относно установяване на подробни правила за сертифицирането на хмела
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (EИО) № 1696/71 на Съвета от 26 юли 1971 г. за общата организация на пазара на хмел (1), последно изменен с Регламент (EИО) № 3998/87 (2), и по-специално член 2, параграф 5 от него,
като има предвид, че Регламент (EИО) № 890/78 на Комисията (3), последно изменен с Регламент (EИО) № 3589/85 (4), постановява, че само хмел, отговарящ на определението в член 1 от Регламент (EИО) № 1696/71 и минималните пазарни изисквания, посочени в приложение I към Регламент (EИО) № 890/78, може да получи сертификата, посочен в член 5 от Регламент (EИО) № 1784/77 на Съвета от 19 юли 1977 г. относно сертифициране на хмел (5), последно изменен с Регламент (EИО) № 2039/85 (6);
като има предвид, че опитът показа, че не е възможно да се изключи наличието на частици от други сортове хмел в пробите; като има предвид, че този факт не влошава характеристиките на продукта за сертифициране; като има предвид, че трябва следователно да бъдат разрешени много малки количества такива частици; като има предвид, че Регламент (EИО) № 890/78 трябва да бъде съответно изменен;
като има предвид, че мерките, разпоредени в настоящия регламент, съответстват на становището на Управителния комитет по хмела,
ПРИЕ НАСТОЯЩИЯ РЕГЛАМЕНТ:
Член 1
В ред в) в колоната със заглавие „Описание“ от приложение I към Регламент (EИО) № 890/78, текстът „които като цяло не са от шишарка“ се заменя със следното:
„които като цяло не са от шишарка; максималното посочено съдържание може да съдържа частици от сортове хмел, различни от сорта за сертифициране, в размер до 2 % от теглото“.
Член 2
Настоящият регламент влиза в сила в деня след публикуването му в Официален вестник на Европейските общности.
Настоящият регламент в задължителен в своята цялост и се прилага пряко във всички държави-членки.
Съставено в Брюксел на 21 декември 1988 година.